
LITURGICKÝ KALENDÁR

04. AUGUST: Utorok: Sv. Jána Máriu Vianneya, kňaza. Spomienka.
06. AUGUST: Štvrtok: Premenenie Pána. Sviatok.
08. AUGUST: Sobota: Sv. Dominika, kňaza. Spomienka.
09. AUGUST: Devätnásta nedeľa v období cez rok A. 	
  
ČO NÁS ČAKÁ CEZ TÝŽDEŇ 
 
ČAJOVŇA DNES 
	Dnes sú bratia a sestry z komunít rozcestovaní, preto nebudeme ponúkať kávu na nádvorí. Ak by sa však našiel nejaký dobrovoľník, ktorý by si to dnes vzal na starosti, stačí po skončení svätej omše osloviť Peťa. 

SESTRY FAUSTÍNKY
	Po 15 rokoch v uplynulom týždni odišli z farnosti Košice - Juh sestry faustínky, ktoré sme mali možnosť stretávať aj u nás, najmä počas svätých omší. Sestry by aj touto cestou chceli poďakovať celému spoločenstvu na Troch hôrkach za požehnaný čas strávený medzi nami, uisťujú nás o svojich modlitbách a zároveň nás prosia, aby sme aj my pamätali v našich modlitbách na ich komunitu a ich dielo na Slovensku.

PODPORA 

STRECHA
	V uplynulých týždňoch pokračovali práce na rekonštrukcii strechy nad kaplnkou a oratkom. Práce úspešne napredujú a v priebehu budúceho týždňa by už mala byť strecha prekrytá plechom.
	Stále pokračuje zbierka na tento účel. Prispieť sa dá aj cez webovú stránku 3horky.sk. Aby sme dokázali všetko splatiť, potrebujeme ešte približne 50 tisíc eur. Spoliehame sa na vašu pomoc a už teraz vám za ňu veľmi pekne ďakujeme.
 

MODLITBY 
Sprevádzajme svojimi modlitbami aj dona Paľa Degra, ktorý už začal svoju službu v prešovskej saleziánskej komunite a dona Daniela Holúbeka, ktorý v pondelok odchádza na svoje nové miesto pôsobenia do Bratislavy na Miletičovu. Pokračujme v modlitbe za našich chorých, ich rodiny, modlime sa za mier na Ukrajine a na Blízkom východe.

MUCENIH ZA DUCHOVNE POVOLANIA




